b'\n_START_ARTICLE_\nK\xc3\xa4si, joka kehtoa keinuttaa\n_START_SECTION_\nJuoni\n_START_PARAGRAPH_\nBartelin perhe \xe2\x80\x93 \xc3\xa4iti Claire, is\xc3\xa4 Michael ja tyt\xc3\xa4r Emma \xe2\x80\x93 viett\xc3\xa4\xc3\xa4 onnellista el\xc3\xa4m\xc3\xa4\xc3\xa4. Perheenlis\xc3\xa4yst\xc3\xa4 on tulossa, ja Claire menee miespuolisen gynekologin vastaanotolle. L\xc3\xa4\xc3\xa4k\xc3\xa4rin tutkimustapa l\xc3\xa4hentelee seksuaalista ahdistelua ja Claire kertoo asiasta poliisille. Sen j\xc3\xa4lkeen kymmenet muut naiset ilmoittavat samanlaisesta teosta. Kun l\xc3\xa4\xc3\xa4k\xc3\xa4ri huomaa ilmiannon uutisissa, h\xc3\xa4n tekee itsemurhan. H\xc3\xa4nen vaimonsa j\xc3\xa4rkyttyy ja menett\xc3\xa4\xc3\xa4 tajuntansa, jolloin h\xc3\xa4n saa keskenmenon. Menetyksiens\xc3\xa4 seurauksena h\xc3\xa4n saa hermoromahduksen ja syytt\xc3\xa4\xc3\xa4 Clairea t\xc3\xa4st\xc3\xa4 kaikesta. H\xc3\xa4n hakee Clairelle t\xc3\xb6ihin lapsenvahdiksi vauvan synnytty\xc3\xa4, mist\xc3\xa4 alkaa h\xc3\xa4nen terrorisointinsa perheen keskuudessa, sill\xc3\xa4 h\xc3\xa4n haluaa pakkomielteisesti anastaa vauvan ja Clairen miehen Michaelin itselleen.'